Մենք ընդունում ենք շրջակա միջավայրի խնդիրների լուծման հույժ անհրաժեշտությունը և այդ բնագավառում անհատական ու համատեղ ջանքեր գործադրելու կարևորությունը: Մենք պարտավորվում ենք աշխուժացնել շրջակա միջավայրը պաշտպանելու և բարելավելու մեր գործունեությունը` մթնոլորտում, օդում և հողի մեջ կայուն բնապահպանական հավասարակշռությունըը վերականգնելու և պահպանելու նպատակով: Ուստի մենք լի ենք վճռականությամբ լիովին օգտագործելու ԵԱՀԽ-ն` որպես շրջակա միջավայրի բնագավառի ընդհանուր պարտավորությունների ու նպատակների մշակման կառույց և այդ կերպ շարունակելու աշխատանքը, որի արդյունքներն արտացոլված են շրջակա միջավայրի պաշտպանությանը նվիրված Սոֆիայի խորհրդակցության զեկուցագրում: